คนว่างงานจากโควิดมาทางนี้ รับสมัคร 300 อัตราทั่วไทย รายได้วันละ 300
วันที่ 14 เม.ย. 2563 นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางาน จะเปิดให้ผู้ว่างงาน กลุ่มแรงงานนอกระบบ ที่ได้รับผลกระทบจากโรคโควิด-19 ที่สนใจสมัครเข้าทำงานกับกรมการจัดหางาน ในโครงการ จ้างงานด่วน 45 วัน รายได้วันละ 300 บาท จำนวน 300 อัตราทั่วประเทศ โดยสมัครได้ตั้งแต่วันที่ 15-17 เม.ย. นี้โดยไม่ต้องเสียค่าธรรมเนียมการสมัคร ที่สำนักงานจัดหางานกรุงเทพมหานคร พื้นที่ 1-10 และสำนักงานจัดหางานจังหวัดทุกจังหวัดซึ่งเอกสารและหลักฐานที่ต้องนำมายื่นในการสมัครคัดเลือก ได้แก่ทั้งนี้ ผู้ที่สนใจสมัครเข้ารับการคัดเลือกเป็นพนักงานจ้างเหมาบริการ (รายวัน) ในตำแหน่งเจ้าหน้าที่ผู้ช่วยปฏิบัติงาน ตามโครงการจ้างงานเพื่อลดผลกระทบจากการแพร่ระบาดของไวรัสโควิด-19 ต้องยื่นใบสมัครด้วยตนเอง พร้อมเอกสารและหลักฐานทั้งหมด ในวันเวลาราชการ ภาคเช้าตั้งแต่เวลา 09.00-12.00 น. และภาคบ่ายเวลา 13.00-15.00 น. ตั้งแต่วันที่ 15-17 เม.ย. 2563 เท่านั้นเนื่องจากเป็นงานเร่งด่วนที่ต้องการจ้างงานทันที โดยจะกระจายในจังหวัดใหญ่ 4 คน และจังหวัดเล็ก 2-3 คน และให้สำนักงานจัดหางานจังหวัด เป็นผู้ดำเนินการรับสมัครและประเมินความเหมาะสมเฉพาะตำแหน่ง (สัมภาษณ์)และเนื่องจากมีผู้สนใจจำนวนมาก กรมการจัดหางาน ขอย้ำว่าจะดำเนินการด้วยความโปร่งใส ยุติธรรม และเสมอภาค โดยออกประกาศรายชื่อและขึ้นบัญชีผู้ผ่านการคัดเลือก และให้เริ่มปฏิบัติหน้าที่ได้ตั้งแต่วันที่ 27 เม.ย. 2563
กรมการจัดหางาน เปิดให้ผู้ว่างงาน-กลุ่มแรงงานนอกระบบ ที่ได้รับผลกระทบจากโควิด-19 สมัครเข้าทำงานในโครงการจ้างงานด่วน รายได้วันละ 300 บาท จำนวน 300 อัตราทั่วประเทศ
โควิด-19,ไวรัสโคโรนา,COVID-19,ว่างงาน,ตกงาน,สมัครงาน,กรมการจัดหางาน